b'\n_START_ARTICLE_\nNem\xc5\xa1ki in\xc5\xa1titut za standardizacijo\n_START_PARAGRAPH_\nNem\xc5\xa1ki in\xc5\xa1titut za standardizacijo (nem\xc5\xa1ko Deutsches Institut f\xc3\xbcr Normung e.V, kratko DIN) je nem\xc5\xa1ki nacionalni in\xc5\xa1titut za standardizacijo, ki pripravlja standarde DIN._NEWLINE_Standardi DIN so predpisi za dimenzije in lastnosti tehni\xc4\x8dnih materialov. Pogovorno je tudi ozna\xc4\x8ditev za Deutsch Industrie-Norm - nem\xc5\xa1ki industrijski standard (DIN)._NEWLINE_Standardi DIN olaj\xc5\xa1ujejo postopke pri naro\xc4\x8danju, kupovanju in izdelavi na vseh tehni\xc4\x8dnih podro\xc4\x8djih. Za vsak material (strojni, gradbeni, papirni, elektrotehni\xc4\x8dni, fotografski itd.) obstajajo standardi DIN s \xc5\xa1tevil\xc4\x8dnimi oznakami, ki potem raz\xc4\x8dlenjujejo razli\xc4\x8dne tehni\xc4\x8dne, fizikalne in druge lastnosti materiala, polizdelka ali izdelka._NEWLINE_V novej\xc5\xa1em \xc4\x8dasu DIN standarde zamenjujejo standardi ISO in Evropski standardi EN.'